สวัสดีค่ะ ดิฉันเป็นเลือดจาง(พาหะ)ได้ปรึกษา ว่าควรทานยาคุมตัวไหนดีเพราะรอบเดือนมาไม่ปกติ (4 เดือนมาที 8 เดือนมาที) ด้วยค่ะ คุณแนะนำให้ทาน Meliane ED 21 เม็ด ตอนนี้ทานได้ 1 ปีกว่า ผลคือรอบเดือนมาปกติ แต่น้ำหนักดิฉันขึ้นมา 15 กิโล ควรทานต่อหรือเปลี่ยนดีคะ ถ้าเปลี่ยนควรทานยาคุมตัวไหนดีคะ
สวัสดีค่ะ หากมีภาวะโลหิตจางที่เกิดจากเป็นพาหะธาลัสซีเมีย สามารถทานยาคุมกำเนิดยี่ห้อใดก็ได้ ไม่ได้มีความแตกต่างกัน เพราะไม่ได้ช่วยรักษาภาวะโลิตจางให้ดีขึ้นหรือแย่ลงสำหรับการที่มีน้ำหนักตัวขึ้นมากถึง 15 กิโลกรัมนั้น ไม่น่าเกิดจากผลของการทานยาคุมกำเนิด เพราะโดยส่วนใหญ่ จะทำให้มีน้ำหนักขึ้นแค่ในช่วงแรกเท่านััน และจะขึ้นไม่มาก ดังนั้น หากมีน้ำหนักเพิ่มรวดเร็ว ควรต้องหาสาเหตุอื่นๆ ก่อน เช่น มีภาวะไทรอยด์ฮอร์โมนต่ำ ซึ่งมักเป็นสาเหตุที่ทำให้ประจำเดือนมาไม่ปกติด้วย ดังนั้น แนะนำควรไปพบแพทย์เพื่อหาสาเหตุของการมีน้ำหนักเพิ่มขึ้นมากด้วย หากไม่พบโรคทางกาย ก็น่าจะเกิดจากพฤติกรรมการทานอาหารที่ไม่ถูกต้องและขาดการออกกำลังกายไม่ว่าจะเกิดจากสาเหตุอะไร ควรพยายามลดน้ำหนักลง เพราะการมีน้ำหนักตัวเพิ่มมาก จะเป็นปัจจัยต่อการเกิดโรคต่างๆ ตามมา เช่น ไขมันในเลือดสูง เบาหวาน ข้อเข่ากระกระดูกสันหลังเสื่อม เป็นต้น